অনিল আম্বানির ছেলের বিরুদ্ধে ব্যাঙ্ক জালিয়াতির মামলা করল CBI

ওয়েবডেস্ক-  বাবার পরে এবার ছেলে, এবার অনিল আম্বানির (Anil Ambani) ছেলের বিরুদ্ধে ব্যাঙ্ক জালিয়াতির (Bank Fraud) মামলা করল সিবিআই (CBI)।  শিল্পপতি অনিল পুত্র জয় আনমোলের (Jai Anmol)  বিরুদ্ধে ১৪, ৮৫২ কোটি টাকা ঋণ খেলাপির অভিযোগে তদন্ত শুরু করল কেন্দ্রীয় তদন্তকারী এজেন্সি।

সিবিআই জানিয়েছেন, জয় আনমোল ও তার সংস্থা রিলায়েন্স হোম ফিনান্স লিমিটেড ইউনিয়ন ব্যাঙ্কের সঙ্গে প্রতারণা করেছে।  এর ফলে ব্যাঙ্কটি ২২৮ কোটি টাকা ক্ষতি হয়েছে। ইউনিয়ন ব্যাঙ্কের (পূর্বতন অন্ধ্র ব্যাঙ্ক) অভিযোগের ভিত্তিতে আরএইচএফএল ও তাঁর দুই ডিরেক্টর জয় আনমোল, রবীন্দ্র শারদ সুধাকরের বিরুদ্ধে পদক্ষেপ করল সিবিআই।

আরও পড়ুন-  ভারতে বিপুল বিনিয়োগ, ১০ লক্ষ কর্মসংস্থান, ঘোষণা অ্যামাজনের

অভিযোগনামায় বলা হয়েছে, মুম্বইয়ের এসসিএফ ব্র্যাঞ্চ থেকে ৪৫০ কোটি টাকার ঋণ নিয়েছেন অভিযুক্তরা। ঋণ দেওয়ার সময় নিয়মিত রিপেমেন্টম সুদ প্রদান সহ একাধিক শর্ত চাপিয়েছিল ব্যাঙ্ক। কিস্তি দিতে ব্যর্থ হলে ২০১৯ সালের ৩০ সেপ্টেম্বর সংশ্লিষ্ট অ্যাকাউন্টকে নন-পারফর্মিং অ্যাসেট হিসেবে ঘোষণা করা হয়েছিল। অ্যাকাউন্টগুলির ফরেনসিক পরীক্ষা করে গ্রান্ট থর্নটন (জিটি) নামের একটি সংস্থা। ২০১৬ সালের ১ এপ্রিল থেকে ২০১৯ সালের ৩০ জুন পর্যন্ত লেনদেনের পর্যালোচনায় ঋণের অর্থ অপব্যবহারের হদিশ পাওয়া গেছে। ব্যাঙ্কের অভিযোগ, ঋণ গ্রহণকারী কোম্পান্তির প্রাক্তন ডিরেক্টর হিসেবে অভিযুক্তরা ওই টাকার নিয়ম বহির্ভুত লেনদেন করেছেন।

উল্লেখ্য, অনিল আম্বানি এবং তার রিলায়েন্স গ্রুপ অফ কোম্পানিগুলি ইতিমধ্যেই প্রায় ১৭,০০০ কোটি টাকার ঋণের অনিয়মের অভিযোগে মানি লন্ডারিং তদন্তের মুখোমুখি।

দেখুন আরও খবর-