আম্বানির ‘সুইডিশ সুন্দরী’র আবদার মিটিয়েছিলেন এপস্টিন! ফাঁস হল গোপন চ্যাট

ওয়েব ডেস্ক: কুখ্যাত ‘এপস্টিন ফাইলস’-এ (Epstein Files) যেসব ভারতীয়র নাম উঠে এসেছে, তার মধ্যে উল্লেখযোগ্য অনিল আম্বানি (Anil Ambani)। সম্প্রতি একটি রিপোর্টে দাবি করা হয়েছে যে, এই ভারতীয় শিলপতির সঙ্গে নাকি জেফ্রি এপস্টিনের (Jeffrey Epstein) একাধিকবার বার্তা আদানপ্রদান হয়েছিল। শুধু তাই নয়, দু’জনের একাধিকবার সাক্ষাতের পরিকল্পনাও হয়েছিল। এমনকি, আম্বানির জন্য নাকি একজন ‘লম্বা সুইডিশ ব্লন্ড’ (Tall Swedish Blonde) মহিলার বিষয়ে আলোচনাও করেছিলেন এপস্টিন।

সূত্রের খবর, শিল্পপতি অনিল আম্বানির সঙ্গে দীর্ঘদিন ধরেই যোগাযোগ রেখেছিলেন এপস্টিন। ২০১৭ থেকে ২০১৯ সালের মধ্যে দু’জনের মধ্যে বার্তা আদানপ্রদানের বিস্তারিত তথ্য উঠে এসেছে সরকারি নথিতে। বিশ্ব রাজনীতি থেকে ব্যবসা, ব্যক্তিগত জীবন থেকে নারীসঙ্গ – একাধিক বিষয়ে আলোচনা হয়েছিল এই দুজনের। সেই সূত্রেই, অনিল আম্বানিকে এক সুইডিশ সুন্দরীর বিষয়ে বলেছিলেন জেফ্রি এপস্টিন। সেই মহিলার সঙ্গে নাকি দেখাও করতে চেয়েছিলেন এই ভারতীয় শিল্পপতি।

আরও পড়ুন: PoK ভারতের অংশ! মানচিত্র প্রকাশ করলেন ট্রাম্প

এসব থেকে একটা বিষয় মোটামুটি পরিষ্কার যে, ২০০৮ সালে নাবালিকা পাচারের মামলায় দোষ স্বীকার করার পরেও বিশ্বজুড়ে ধনী ও প্রভাবশালীদের সঙ্গে ঘনিষ্ঠ সম্পর্ক বজায় রেখেছিলেন জেফ্রি এপস্টিন। ২০১৯ সালে ফের গ্রেফতার হওয়ার আগে পর্যন্ত বিলাসবহুল জীবনযাপন ও প্রভাবশালী মহলে অবাধ যাতায়াত ছিল তাঁর। যদিও এর পরে হেফাজতে থাকাকালীন রহস্যজনকভাবে মৃত্যু হয় এপস্টিনের।

দেখুন আরও খবর:

The post আম্বানির ‘সুইডিশ সুন্দরী’র আবদার মিটিয়েছিলেন এপস্টিন! ফাঁস হল গোপন চ্যাট first appeared on KolkataTV.