আরও বিপাকে অনিল আম্বানি, সুপ্রিম কোর্টে জনস্বার্থ মামলা

ওয়েবডেস্ক- রিলায়েন্স কমিউনিকেশনস (Reliance Communications) এবং অনিল আম্বানির (Anil Ambani) বিরুদ্ধে বহু কোটি টাকার ব্যাঙ্ক জালিয়াতির অভিযোগে সুপ্রিম কোর্টে (Supreme Court) জনস্বার্থ মামলা (Public interest litigation) । মামলায় দাবি আদালতের তত্ত্বাবধানে তদন্ত করা হোক। রিলায়েন্স কমিউনিকেশনস লিমিটেডের বিরুদ্ধে  দেশের অন্যতম বৃহত্তম ব্যাঙ্কিং জালিয়াতি। আদালতের তদারকিতে তদন্তের দাবিতে সুপ্রিম কোর্টে জনস্বার্থ মামলা দায়ের করা হয়েছে। মামলায় প্রাক্তন কেন্দ্রীয় সচিব ই এ এস শর্মা মামলা দায়ের করেন।

এই মামলায় অনিল ধীরুভাই আম্বানি গ্রুপে ব্যাপকভাবে তহবিল স্থানান্তর, জালিয়াতি, অ্যাকাউন্ট জালিয়াতি, শেল কোম্পানির ব্যবহারের অভিযোগ আনা হয়েছে।

আবেদনকারীর আইনজীবী প্রশান্ত ভূষণ বলেন, ভারতের প্রধান বিচারপতির কাছে জরুরি ভিত্তিতে মামলাটি তালিকাভুক্ত করার জন্য আবেদন করেন।  ২০,০০০ কোটি টাকার ব্যাংক জালিয়াতির ঘটনা ঘটেছে। আমরা আদালতের তত্ত্বাবধানে একটি স্বাধীন তদন্ত চাইছি। এটি একটি বৃহৎ কর্পোরেট গোষ্ঠীর বিষয়। প্রধান বিচারপতি বি আর গাভাই জরুরি ভিত্তিতে মামলাটি তালিকাভুক্ত করতে সম্মত হন।

আরও পড়ুন- বিহারে ভোটের আগে মহিলাদের ১০ হাজার, সংসদে জবাব চাই: শরদ পাওয়ার

ইতিমধ্যেই অনিল আম্বানির সংস্থা নিজেদের দেউলিয়া ঘোষণা করেছে। অনিলের বিরুদ্ধে সব মিলিয়ে ১৭ হাজার কোটি টাকার তছরুপের অভিযোগ রয়েছে। ঋণের দায়ে জর্জরিত অনিল আম্বানি। সম্পত্তি বেচে পাওনাদারদের দেনা মেটানোর চেষ্টাও করেছেন তিনি। কিন্তু সব চেষ্টাই ব্যর্থ হচ্ছে।

দেখুন আরও খবর-