অনিল অম্বানি ঘনিষ্ঠ, রিলায়েন্সের CFO অশোক পালকে গ্রেফতার ইডির

ওয়েবডেস্ক- অনিল অম্বানি (Anil Ambani) ঘনিষ্ঠ রিলায়েন্সের (Senior Reliance Power executive) সিএফও (CFO) অশোক পালকে (Ashok Paul) গ্রেফতার করল ইডি (ED) । আর্থিক দুর্নীতি মামলায় তাকে গ্রেফতার করা কয়েছে। অশোক পাল রিলায়েন্স পাওয়ার লিমিটেডের নির্বাহী পরিচালক এবং প্রধান আর্থিক কর্মকর্তা ছিলেন।

প্রায় সাত বছরের বেশি সময় ধরে রিলায়েন্স পাওয়ারের (Reliance Power) সঙ্গে যুক্ত। কোম্পানির আর্থিক লেনদেনের সঙ্গে যুক্ত অর্থ পাচারের অভিযোগে তাকে গ্রেফতার করেছে এনফোর্সমেন্ট ডিরেক্টরেট, ইডি। দিল্লিতে ম্যারাথন জেরার পর অশোক পালকে হেফাজতে নেয় ইডি। তাঁকে স্পেশাল কোর্টে তোলা হবে, কেন্দ্রীয় তদন্তকারী এজেন্সি তাঁকে পরবর্তী জিজ্ঞাসাবাদের জন্য হেফাজতের আবেদন জানাবে। ২০২৪ সালে ইকোনমিক অফেন্সেস উইং (EOW)-এর দায়ের করা অভিযোগের ভিত্তিতে তদন্ত শুরু হয়।

অশোক পাল অনিল আম্বানি ঘনিষ্ঠ,  ২০২৩ থেকে সিএফও পদে রয়েছেন। নকল ব্যাঙ্ক গ্যারান্টি, ৬৮.২ কোটি টাকার কেলেঙ্কারির অভিযোগ উঠেছে অশোক পালের বিরুদ্ধে।

ইডি এক বিবৃতিতে জানিয়েছে, অশোক পাল রিলায়েন্সের একটি গুরুত্বপূর্ণ ভূমিকা পালন করতেন। অর্থ পাচারের অভিযোগ রয়েছে।

সংস্থার দাবি, বোর্ডের রেজোলিউশন তাকে এবং অন্যান্য ঊর্ধ্বতন নির্বাহীদের রিলায়েন্স পাওয়ারের আর্থিক প্রমাণপত্র ব্যবহার করে SECI-এর ব্যাটারি এনার্জি স্টোরেজ সিস্টেম (BESS) টেন্ডার সম্পর্কিত সমস্ত নথি চূড়ান্ত, স্বাক্ষর করার ক্ষমতা দিয়েছে।

আরও পড়ুন-  বিজেপিতে বিরাট ধাক্কা, দল ছাড়লেন বড় নেতা, মাথায় হাত মোদি-শাহের!

ইডি আরও জানিয়েছে, ‘একটি পাবলিক সেক্টর প্রতিষ্ঠানকে প্রতারণা করার উদ্দেশ্যে’ সোলার এনার্জি কর্পোরেশন অফ ইন্ডিয়া (এসইসিআই)-কে ৬৮ কোটি টাকারও বেশি মূল্যের একটি জাল ব্যাঙ্ক গ্যারান্টি জমা দেওয়ার ক্ষেত্রে অশোক পাল গুরুত্বপূর্ণ ভূমিকা পালন করেছিলেন। যে ব্যাঙ্কের অস্তিত্ব নেই, সেখান থেকে ভুয়ো গ্যারান্টি দেওয়া হয়েছিল। তদন্তকারীরা রিলায়েন্স পাওয়ার ফার্স্টর্যান্ড ব্যাঙ্কের ম্যানিলা শাখা দ্বারা জারি করা একটি জাল গ্যারান্টি জমা দিয়েছে, ফিলিপাইনে ব্যাঙ্কটির কোনও অস্তিস্ত্ব নেই। ইডির তথ্য অনুযায়ী ওড়িশা-ভিত্তিক বিসওয়াল ট্রেডলিংক প্রাইভেট লিমিটেড (বিটিপিএল) কে জাল গ্যারান্টি দেওয়ার জন্য বেছে নিয়েছিলেন। এটি একটি ছোট সংস্থা যার কোনও বিশ্বাসযোগ্যতা নেই, একটি আবাসিক ঠিকানা থেকে পরিচালিত হয়েছিল। বিটিপিএল-এর ডিরেক্টর পার্থ সারাথী বিসওয়ালকে আগেই হেফাজতে নেওয়া হয়েছে।

ইডি আরও জানিয়েছে যে জাল বিজি র‍্যাকেটটি বৈধ যোগাযোগের ছদ্মবেশে sbi.co.in-এর পরিবর্তে s-bi.co.in-এর মতো প্রধান ভারতীয় ব্যাংকগুলির অনুরূপ ডোমেনের মাধ্যমে চালানো হচ্ছিল। এই জাল ডোমেইনগুলি SBI, PNB, Indian Bank, এবং IndusInd Bank এর মতো ব্যাঙ্কগুলিকে নকল করে একটি অক্ষর পরিবর্তন করে প্রাপকদের প্রতারণা করেছে।

ইডির মতে, কোটি কোটি টাকার জাল চালানের মাধ্যমে তহবিল পাচারেও অশোক পাল গুরুত্বপূর্ণ ভূমিকা নিয়েছে। ইডির বক্তব্য, পাবলিক তালিকাভুক্ত কোম্পানির মাধ্যমে এই জালিয়াতি করা হয়েছে। যেখানে ৭৫ শতাংশের বেশি শেয়ার জনসাধারণের হাতে রয়েছে, এই ধরনের জালিয়াতি সরাসরি জনস্বার্থকে প্রভাবিত করবে।

ইডি মনে করছে অশোল পালের গ্রেফতারি অনিল আম্বানি গ্রুপের আর্থিক অনিয়মের একটি বৃহত্তর নেটওয়ার্ক উন্মোচনের করতে গুরুতর পদক্ষেপ নিতে পারে।

দেখুন আরও খবর-