অনিল আম্বানির বিরুদ্ধে চার্জশিট দাখিল করল সিবিআই!

ওয়েব ডেস্ক : অনিল আম্বানির (Anil Ambani) রিলায়েন্স গ্রুপের সংস্থা ও ইয়েস ব্যাঙ্কের (Yes Bank) প্রাক্তন সিইও’ রানা কাপুরের বিরুদ্ধে লেনদেন সংক্রান্ত জালিয়াতি মামলায় চার্জশিট (Chargesheet) দাখিল করল সিবিআই (CBI)। এই পুরো জালিয়াতির ফলে ইয়েস ব্যাংকের প্রায় ২,৭৯৬.৭৭ কোটি টাকার ক্ষতি হয়েছে বলে চার্জশিটে উল্লেখ রয়েছে। এই চার্জশিটে রয়েছে ইয়েস ব্যাঙ্কের প্রাক্তন সিইও’র স্ত্রী ও তার দুই কন্যার নামও।

সূত্রের খবর, লেনদেন সংক্রান্ত জালিয়াতি মামলায় অনিল আম্বানির (Anil Ambani) দুই সংস্থা রিলায়েন্স কমার্শিয়াল ফাইন্যান্স লিমিটেড ও রিলায়েন্স হোম ফাইন্যান্স লিমিটেড-এর বিরুদ্ধে চার্জশিট দেওয়া হয়েছে। পাশপাশি ইয়েস ব্যাঙ্কের (Yes Bank) প্রাক্তন সিইও’ রানা কাপুর, স্ত্রী বিন্দু কাপুর এবং কন্যা রাধা ও রেশমির নামও এই চার্জশিটে রয়েছে।

আরও খবর : জল খেয়ে পুদুচেরিতে মৃত্যু ৬ জনের! সরকারের বিরুদ্ধে সরব বিরোধীরা

অভিযোগ, অনিল আম্বানি রিলায়েন্স ক্যাপিটালের ডিরেক্টর থাকাকালীন ইয়েস ব্যাঙ্কের তহবিল থেকে রিলায়েন্সের সংস্থাগুলিতে তহবিল সরবরাহ করা হয়েছে। এই মামলায় ২০২২ সালে ইয়েস ব্যাঙ্কের চিফ ভিজিল্যান্স অফিসারের অভিযোগের ভিত্তিতে দুটি মামলা দায়ের করেছিল সিবিআই।

প্রসঙ্গত, অনিল আম্বানির (Anil Ambani) বিরুদ্ধে ১৭ হাজার কোটি টাকার আর্থিক তছরুপের অভিযোগ রয়েছে। অন্যদিকে ঋণে ডুবে রয়েছে আর কমের প্রাক্তন কর্ণধার। সেই দেনা মেটানোর চেষ্টা করছেন তিনি। এমন অবস্থায় অনিল আম্বানিকে প্রতারকের তকমা দেওয়া হয়েছে স্টেট ব্যাঙ্ক অব ইন্ডিয়ার তরফে। ব্যাঙ্ক অফ ইন্ডিয়া এবং ব্যাঙ্ক অফ বরোদাও একই তকমা দিয়েছে। তার মাঝেই এমন চার্জশিট জমা দেওয়ার খবর সামনে এল।

দেখুন অন্য খবর :